xmf ka ka de lb ka ka ka ka ka en es es es zh ka ka ka ka ka ka ka ka ka ka ka ka ka ka ka xmf ka ka ka ka ka xmf xmf xmf ka ka ka ka ka xmf ka xmf ka ka ka ka ka ka ka ka ka ka ka ka ka ka ka ka ka ka ka xmf xmf ka en ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka en ka en ka ka ka ka ka ka ka ka ka xmf ka ka ka ka ka xmf xmf xmf ka ka ka ka ka xmf ka xmf ka ka ka ka ka ka ka ka ka ka es es es
სამედიცინო ცენტრი „ვივამედის“ გინეკოლოგიური დეპარტამენტი უზრუნველყოფს გინეკოლოგიური პათოლოგიების მკურნალობას მტკიცებულებით მედიცინაზე დაყრდნობით და შედგება რამოდენიმე  მიმართულებისაგან, რომლებიც მოიცავენ გინეკოლოგიური დაავადებების მთელი სპექტრის ეფექტურ კონსერვატიულ და ქირურგიულ მკურნალობას:
• PAP ტესტი, კოლპოსკოპია,  საშოს ნაცხის ბაქტერიოსკოპიული კვლევა, საშვილოსნოს ყელის არხის ნაცხის ბაქტერიოლოგიური კვლევა;
• მენსტრუალური ციკლის დარღვევების დიაგნოსტიკა და კონსერვატიული მკურნალობა, მტკივნეული მენსტრუაცია (დისმენორეა);
• მცირე მენჯის ანთებითი დაავადებების დიაგნოსტიკა და კონსერვატიული მკურნალობა;
• პერიმენოპაუზის მართვა და ჰორმონალური ჩანაცვლებითი თერაპია;
• პოლიცისტური საკვერცხეების სინდრომის კონსერვატიული მკურნალობა;
• გენიტალური ენდომეტრიოზის დიაგნოსტიკა, კონსერვატიული  მკურნალობა;
• გინეკოლოგიური ენდოკრინოპათიები -ჰიპოთალამური სინდრომი/სპს; მეტაბოლური სინდრომი რეპროდუქციული დარღვევებით/სპს; ჰიპერპროლაქტინემია; ადრენოგენიტალური სინდრომი; კლიმაქტერული სინდრომი; საკვერცხეების ნაადრევი განლევის სინდრომი; რეზისტენტული საკვერცხეების სინდრომი; პოსტკასტრაციული სინდრომი (ქირურგიული მენოპაუზა) და სხვა ჰიპოესტროგენული მდგომარეობები (მათ შორის სხეულის მასის დეფიციტთან ასოცირებული რეპროდუქციული დარღვევები); ჰიპერანდროგენული მდგომარეობები, ანდროგენიზაცია და მასთან ასოცირებული ესთეტიკური პრობლემები(საკვერცხეების პოლიცისტოზის სინდრომი (სპს), ადრენოგენიტალური სინდრომი და სხვა) - პათოლოგიური თმიანობა სახესა და სხეულზე, აკნე, რეპროდუქციული დანაკარგები (თვითნებითი აბორტები, ორსულობის შეწყვეტა), ,,ჰორმონული'' გამონაყარი), კანის ცხიმიანობის მატება (სებორეული დერმატიტი) და სხვა;
• უნაყოფობის ყველა ფორმა (ენდოკრინული/ანოვულაციათან ასოცირებული, ტუბოპერიტონეალური, იმუნოლოგიური, მამაკაცის უნაყოფობის შემთხვევაში პარტნიორის სიტუაციური მართვა უროლოგებთან ერთად);
• რეპროდუქციული დანაკარგები (თვითნებითი და ჩვეული აბორტი);
• სქესობრივი განვითარების დარღვევები და მათთან ასოცირებული რეპროდუქციული პრობლემები;
ქირურგიული გინეკოლოგია: ჩვენს განყოფილებაში ტარდება ოპერაციები ლაპაროსკოპიული, ჰისტეროსკოპიული, ჰისტეროირეზექტოსკოპიული, ლაპაროტომიული და ვაგინალური მიდგომით:
• დიაგნოსტიკური ლაპაროსკოპია (ქალის უნაყოფობის,  მცირე მენჯის ტკივილის სინდრომის და სხვა პათოლოგიის დროს);
• ლაპაროსკოპიული მიომექტომია (მიომის კვანძის ამოკვეთა საშვილოსნოს ფიბრომიომის დროს);
• ლაპაროსკოპიული ოოფორექტომია(საკვერცხეების კისტები, კეთილთვისებიანი სიმსივნეები, სქესობრივი განვითარების თანდაყოლილი ანომალიებისას და სხვა)
• ქირურგიული კასტრაცია (სარძევე ჯირკვლის ავთვისებიანი სიმსივნეების დროს);
• საკვერცხის კისტის ლაპაროსკოპიული ამოკვეთა;
• საკვერცხეების ლაპაროსკოპიული დრილინგი (პოლიცისტური საკვერცხეების სინდრომის დროს);
• საშვილოსნოს მილების პლასტიკური ოპერაციები ტუბოპერიტონეალური უნაყოფობის დროს;
• ჰისტერორეზექტოსკოპია და სხვა ჰისტეროსკოპიული ოპერაციები - ენდომეტრიუმის აბლაცია, მიომექტომია(საშვილოსნოს სუბმუკოზური მიომის ამოკვეთა), პოლიპის ამოკვეთა, საშვილოსნოს ძგიდის ამოკვეთა, საშვილოსნოს შიდა შეხორცებების ჰისტეროსკოპიული გათავისუფლება, საშვილოსნოსშიდა კონტრაცეფციის საშუალების ამოღება ჰისტეროსკოპიული მეთოდით);
• საშვილოსნოს, საშვილოსნოს ყელის,  საშოს, გარეთა სასქესო ორგანოების, შორისის პლასტიკური ოპერაციები;
• ოპერაციები შარდის სტრესული შეუკავებლობის დროს: TVT, TOT;
• ოპერაციები ბართოლინის ჯირკვლის დაავადებების დროს;
• საშოსმხრივი ოპერაციები გენიტალური პროლაფსის დროს;
• საშვილოსნოს ყელის კონიზაცია და  ექსციზია  დისპლაზიის და სხვა არაანთებითი დაავადებების დროს;
• არაპერფორირებული საქალწულე აპკის პლასტიკა;
• ოპერაციები ლაპაროტომიული მიდგომით საშვილოსნოს, საშვილოსნოს ყელის, საკვერცხის და საშვილოსნოს მილების  დაავადებების დროს(ტოტალური  და სუბტოტალური ჰისტერექტომია,  მიომექტომია უნაყოფობის დროს, საკვერცხის კისტექტომია, სალპინგოოოფორიექტომია, როცა ლაპაროსკოპია უკუნაჩვენებია, მეტროპლასტიკა, ოპერაციები მწვავე პერიტონიტის გამო);
• ვაგინალური ფისტულების აღდგენა (შარდისბუშტ-საშოს ფისტულის პლასტიკა; საშო-ნაწლავის ფისტულის აღდგენა);
• ლაპაროსკოპიულად ასისტირებული საშვილოსნოს ვაგინალური ექსტირპაცია;
• საშვილოსნოს გარე ორსულობის დროს ლაპაროსკოპიული ოპარციები, მათ შორის კონსერვატიული(მილის შენარჩუნებით).
3. უროგინეკოლოგია და მენჯის რეკონსტრუქციული ქირურგია: საშოს კედლების პლასტიკა, ბიორჩის კოლპოსუსპენზია  (მათ შორის შარდის შეუკავებლობის კონსერვატიული და ოპერაციული მკურნალობა,  თანამედროვე მინიმალური ინვაზიური ტექნოლოგიების გამოყენებით, მენჯის ორგანოების პროლაფსი, ვაგინალური ფისტულები, საშვილოსნოს და საშოს თანდაყოლილი ანომალიები);
4. გინეკოლოგიური ონკოლოგია: ონკოლოგიური დაავადებების დიაგნოსტიკის სრული სპექტრი და მათი ოპერაციული  მკურნალობა  საშვილოსნოს, ენდომეტრიუმის, საკვერცხის, საშოს და ვულვის ავთვისებიანი სიმსივნეების დროს(ადგილზე ფუნქციონირებს ქიმიოთერაპია);
• საშვილოსნოს ყელის ავთვისებიანი სიმსივნე, საშვილოსნოს ტანის ავთვისებიანი სიმსივნე
რადიკალური ჰისტერექტომია  (ვერტჰაიმ-მეიგსის ოპერაცია)  - საშვილოსნოს ყელის კიბოს შემთხვევაში: საშვილოსნოს და მისი დანამატების, საშოს ზემო მესამედის, რეგიონული ლიმფური კვანძების და საკვერცხეების ამოკვეთის რადიკალური ოპერაცია;
• საკვერცხის ავთვისებიანი სიმსივნე (ლაპაროტომია, ჰისტერექტომია, ბილატერალური სალპინგოოოფორიექტომია + ომენტექტომია + რეგიონალური და/ან პარააორტული ლიმფური კვანძების დისექცია) ;
• ვულვის ავთვისებიანი სიმსივნე- რადიკალური ვულვექტომია, საზარდულის და ბარძაყის ლიმფოდისექციით;
მეან-გინეკოლოგი, ონკო-გინეკოლოგი, ტრანსფუზიოლოგი, ურო-გინეკოლოგი
ფარისებრი ჯირკვლის მკურნალობის ცენტრი
© სამედიცინო ცენტრი "ვივამედი". ყველა უფლება დაცულია.